वर्ष १८२१ में चिल्किया मण्डी, ढिकुली से बागेश्वर-मुनस्यारी-मिलम तक सड़क बनायी गयी, जिससे इस दर्रे से आने वाले व्यापारियों को पहली बार मैदानों तक पहुँचने का रास्ता मिला। इस सड़क को १८३० में व्यापारियों के लिए खोला गया था। १८७४ तक मुनस्यारी-अस्कोट सड़क का निर्माण हो गया था, और १८९८ में टनकपुर नगर के गठन के कुछ समय बाद ही टनकपुर और अस्कोट भी सड़क मार्ग से जुड़ गए थे। टनकपुर से सीधा जुड़ जाने पर तो इस दर्रे का महत्व और भी बढ़ गया, क्योंकि अब और भी बड़ी संख्या में व्यापरी सीधे मैदानों तक सामान बेचने आने लगे थे। यह व्यापर स्वतंत्र भारत तक फलता-फूलता रहा, हालाँकि १९६२ के भारत-चीन युद्ध के बाद भोटिया व्यापारियों के तिब्बत सीमा पार करने पर निषेध लग गया, और यह व्यापारी मार्ग समाप्त हो गया।

प्राचीन व्यापार मार्ग
स्थिति
प्रसिद्ध यात्री
वर्तमान अवस्था